钦定古今图书集成/理学汇编/字学典/第106卷 > 韦庄
## 钦定古今图书集成/理学汇编/字学典/第106卷 > 韦庄

按《宣和书谱》：“韦庄，字端己，杜陵人也。官至平章事。性
疏旷，不以小节自拘。唐乾宁中，举进士第。李询为两
川宣谕使，辟为判官。庄以中原多事，潜依王建，建奏
为掌书记，寻为起居舍人。及建开国，委任于庄，制度
号令，刑政礼乐，皆庄所定。当时以作字”名于世，但今
所见者少，观借书诸帖，有行书法，非潜心于古，而一
意文词翰墨间，未易至此也。今御府所藏行书三：《借
书帖》《借乐章帖》《米团帖》。